
In  hac  dissertatione  consilium  est,  de  Scarlatina 
tum  Simplici,  tum  Anginosa  et  Cynanche  Malig¬ 
na,  utpote  ejusdem  generis  varietatibus,  discepta¬ 
re.  Res  vero  est  notissima,  auctores  plurimos  ab 
hac  sententia  dissentiisse  ;  tandem  de  ea  dubitari 
desitum  est,  quippe  Villanus  historiam  ejus  cum 
summa  diligentia  indagans,  hoc  modo  nempe  et 
multo  usu  edoctus,  eas  vere  varietates  ejusdem 
esse  mali,  eandem  que  causam  agnoscere  ostendit. 
Hanc  opinionem  medicorum  peritissimorum  G re¬ 
gor  y,  Fordyce,  aliorumque  experientia  jampri- 
dem  confirmavit.  Ambagibus  de  historia  litera- 

ria  penitus  omissis,  jam  medicam  adeamus,  auspi¬ 
caturi  ex  specie  morbi  simplice. 


I.  HISTORIA. 

Hic  morbus,  licet  autumno  vel  ineunte  hieme 
se  ostendat,  quavis  tamen  anni  tempestate  ado¬ 
riatur.  Cum  epidemice  grassetur,  omnes  ejus¬ 
dem  familiae,  praesertim  juniores,  invadere  solet, 
ni  ab  iis  morbo  laborantibus  summoveantur. 

Scarlatina  simplex. — Hanc  speciem  morbi  mi¬ 
tissimam  praeeunt  vultus  subpallidus  ac  dejectus, 
languor  et  infirmitas  generalis.  Impetus  ejus  ac¬ 
cedit  nausea  et  rigore  leni,  quae  paulo  post  calor 
auctus  atque  sitis  excipiunt.  Sub  vesperem  om¬ 
nia  haec  symptomata  ingravescunt,  calor  multum 
intenditur,  anhelitus  fit  calidus  et  urens,  atque 
noctu  agitatio  multa  adest.  Die  secundo  erum¬ 
pit  efflorescentia,  primo  in  faciem  et  collum  coni- 
parens,  quae  circa  horis  viginti  quatuor,  per  uni¬ 
versam  cutem  diffunditur  ;  color  (nota  morbi 
praecipua)  in  manus  maxime  saturior  est,  prae¬ 
sertim  sub  vesperem  diei  quartae  ;  tunc  vero  fau¬ 
ces  neque  sint  liberae  a  eoiore  igneo,  et  facies 

etiam  nonnihil  tumida  est.  Per  totum  morbi  de¬ 
cursum,  praesertim  tempore  quo  rubet  cutis,  pul¬ 
sus  debilis  et  celer  evadit.  Rubor  cutis  mane 
semper  dilutior  est :  die  quinto  se  subducere  inci¬ 
pit,  et  fere  septimo  prorsus  evanescit.  E  lan¬ 
guente  colore  coccineo,  cuticula  decidere  solet ; 
per  squamulas  furfureas  fere  parvas  abiit ;  inter¬ 
dum  vero  laminae  majores,  praesertim  manibus 
et  pedum  plantis  excidunt atque  cuticula  re¬ 
novata,  ad  sanitatem  brevi  reducitur  aeger. 

Scarlatina  anginosa . — Inter  praemonentia  nota¬ 
tu  digna,  cernuntur  faciei  pallor,  animique  dejec¬ 
tio,  aeque  ac  in  specie  jam  memorata.  Pulsus  ali¬ 
quantum  citatus,  et  sensus  tensionis  rigiditatisque 
musculorum  colli  ;  pyrexiae  aliquot  horis  (etiam 
aliquot  diebus,  ut  quibusdam  placuerit  f)  prae¬ 
grediuntur  :  plerumque  vero  de  morbi  accessu 
monent  capitis  dorsique  dolores,  quibus  cito  su¬ 
perveniunt  horror  et  dein  calor  ;  his  iterum  ite- 
rumque  alternantibus,  tandem  permanet  calor  mul¬ 
tum  auctus  ;  tunc  subsequuntur  nausea  et  vomi¬ 
tus,  qui  fere  ad  diem  quartum  usque  perstat :  por¬ 
ro,  aeger  calore,  inquietudine  plurima  et  siti  im¬ 
placabili  urgetur :  his  brevi  accedunt  respiratio 
crebra  suspiriis  fracta,  solicitudo,  summusque 
*  Heberden.  f  Dr  Sims. 

languor.  Die  secundo,  una  cum  faucium  aspredine 
et  angustiae  sensu,  deglutitio  fit  aliquantum  diffici¬ 
lis,  et  faucibus  internis  inspectis,  velum  penda- 
lum  palati,  uvula  et  tonsillae  tumidae  nonnihil  et 
rubentes,  saepe  crustis  mucosis  sparsim  albescen¬ 
tes  reperiuntur ;  hae  tamen  ulcera  profunde  defo- 
dentia  raro  celant  *.  Haec  faucium  conditio  se- 
se  ostendit  interdum  ab  initio  morbi,  saepius  ta¬ 
men  cernenda  erumpente  efflorescentia  (de  qua 
statim,)  simulque  cum  ea  ingravescit,  et  etiam  quo¬ 
que  remittit  f.  Lingua  ad  superficiem  (praecipue 
radicem  versus)  sicca  et  albido  vel  subfusco  muco 
obducta  est.  Nares  interdum  intus  inflamman¬ 
tur,  et  brevi  (ut  verbis  clari  Heberdeni  utar,) 
u  acer  humor  copiosus  ex  iis  depluit,  partim  sa¬ 
livae  specie  exspuendus,  partim  e  naribus  distil- 
lans,  unde  aegri  fiunt  surdastri,  rauci  vel  fere  mu¬ 
ti,  et  interea  sapor  omnium  rerum  et  odor  illis  pe- 

1  § 

rit.  Interdum  hoc  profluvium  acre  exulcerat  in¬ 
tus  nares  et  totum  labrum  superius,  sic  ut  crusta 
obducta  multos  dies  perseveret  post  morbi  fu¬ 
gam.”  Aliquando  quoque  cum  saliva  degluti- 
tur,  et  per  intestina  iter  faciens,  diarrhoeam 
(quae  in  hoc  morbo  praesertim  inter  juniores  sae¬ 
pissime  sese  ostendit)  incitare  putatur :  ab  hoc 
*  Withering. 


f  Willan. 

etiam  ani  cluniumque  excorationes  effici  solent. 
Pulsus  celerrimus,  parvus  et  debilis  est.  In  exem¬ 
plis  nonnullis  plenus  ac  durus  fuisse  dicitur.  Per 
totum  morbi  decursum  sub  vesperem  omnia  signa 
exacerbescunt.  Aegri  per  noctem  multum  vigi¬ 
lant  ;  nunc  vero  semisopiti,  nunc  somno  alto  op¬ 
pressi,  persaepe  delirant :  ad  hoc  attinet  quod  no¬ 
tat  auctor  modo  citatus,  “  In  febre  rubra  aegri 
vel  ipso  primo  die  delirant,  atque  interdum,  licet 
omni  alio  periculi  indicio  vacent,  tamen  non  ces¬ 
sant  aliena  loqui  singulis  noctibus  ab  initio  mor¬ 
bi  usque  ad  finem.” 

Die  tertio  (interdum  citius,  aut  serius)  erup¬ 
tio  in  easdem  partes,  ut  in  alia  specie  jam  enar¬ 
rata,  primum  se  ostendit,  cursumque  eundem  te¬ 
net,  nisi  quod  per  universam  cutem  non  semper 
diffunditur  rubor  In  omni  fero  exemplo,  par¬ 
tes  rubentes  quodam  tumore  afficiuntur,  digiti 
praecipue,  qui  insuper  rigidi  fiunt  et  aliquando  do¬ 
lent.  Morbo  sic  progresso,  plerumque  sextum 
inter  et  nonum  diem,  sudore  erumpente  exitum 
faustum  habet  t.  Tunc  cutis  calor  et  arteriarum 
pulsus  imminuuntur ;  eruptio  fit  pallidior  aut  fus¬ 
ca  ;  cibi  appetitus  redit,  ac  aeger  gradatim  con¬ 
valescit  Eodem  fere  tempore  in  crustas  exeunt 


•  Heberden. 

partes  faucium  affectae,  et  si  exulceratae  sint,  pus 
sanum  emittunt  et  brevi  medentur. 

Cynanche  maligna . — Haec  species,  quamvis  a 
scarlatina  anginosa  initio  parum  distat,  in  eventu 
tamen  multo  magis  lethifera  evadit.  Infrequens 
est,  et  plerumque  hieme  solummodo  apparet.  Cum 
signis  pyrexiae  jamjam  recensitis  invadit,  et  fere 
vertigine,  maxima  virium  prostratione,  nausea  at¬ 
que  vomitu,  et  foedissimo  spiritus  odore.  A  ca¬ 
pite  de  dolore  et  sensu  gravitatis  aeger  multum 
conqueritur,  labore  spiritum  ducit  frequenter  sus¬ 
pirans,  et  cum  voce  submissa  vel  absona  loquitur. 
In  omni  fere  exemplo  animi  dejectio  maxime  in¬ 
signis  est,  et  anxietas  summa  circa  praecordia 
sentitur.  Lingua,  dentes  et  labia  muco  subfusco 
vel  nigro  obducuntur ;  nonnullis  est  facies  pallida 
et  depressa  ;  in  aliis  tumida,  ruboreque  paululum 
suffusa  videtur ;  oculorum  acies  obtunditur ;  hi 
quoque  rubri  et  aquosi  interdum  sunt.  Tussicu¬ 
la  etiam  cum  vocis  raucedine  saepe  praesens  est ; 
et  faucibus  internis  brevi  ab  insultu  morbi  inspec¬ 
tis,  omnes  partes  praeter  solitum  rubore  nitentes 
ac  nonnihil  tumidae  apparent :  cito  tamen  macu¬ 
lae  amplae  coloris  albidi  vel  cinerei  eas  obsidunt, 
quibus  statim  coalescentibus,  in  crustas  abeunt : 
his  sublatis,  ulcera  foeda  alte  erodentia  in  con- 

spectum  veniunt ;  haec  occupant  praesertim  ton¬ 
sillas,  uvulam,  et  velum  pendulum,  non  infre- 
quenter  ad  oesophagum  asperamque  arteriam  ser¬ 
pent.  Eodem  modo  affici  tubas  Eustachianas 
haud  absimile  videtur ;  nam  ex  auribus  quorun- 
dam  aegrotantium  libere  profluxisset  sanguis  *. 
In  hac  specie  quoque  partes  corporis  superiores, 
colore  saturate  rubro,  saepe  obscuro,  primo  infi¬ 
ciuntur  ;  hoc  apparente,  saepius  tamen  die  quin¬ 
to  vel  sexto,  quum  cuticula  decidere  incipit,  fe- 

i 

bris  aliquando  paulum  remittit ;  glandulae  tumi¬ 
dae  decrescunt,  atque  ulcera  in  faucibus  (crustis 
depositis)  nitida  et  parum  profunda  apparent,  pos- 
teaque  fauste  procedunt  omnia.  Tamen  ut  in 
pejus  ruant  multo  frequentius  est,  tunc  oriuntur 
hic  et  illic  in  cutem  maculae  amplae  lividae,  ex 
diversis  partibus  sponte  profluit  sanguis,  faucium 
ulcera  late  serpent,  et  gangraena  corripiuntur,  de¬ 
lirium  vel  coma  usque  perstant,  urina  et  faeces 
inscio  aegro  elabuntur.  Sudor  gelidus  tunc  e- 
rumpit ;  denique  languescunt  oculi,  et  mox  sin¬ 
gultu  vel  convulsione  superveniente,  vitam  cum 
morte  commutat  aeger. 

Inter  decursum  morbi,  ulcera  maligna  non  so- 

/ 

lum  in  gutture,  verum  et  in  variis  corporis  pajti- 

#  Fothergill  et  Withering. 

bus  nonnunquam  conspiciuntur ;  etiam  caries  ossa 
maxillarum  aliquando  tentat. 

Interdum  totum  guttur  extrinsecus  (saepe  pau¬ 
cis  horis  ab  insultu  morbi)  tantum  tumet,  ut  suf¬ 
focationem  minitetur,  immo  haud  raro  efficit  *. 

Multi  hoc  morbo  confecti,  primos  quatuor  in¬ 
tra  dies,  nullo  signo  praegresso  quod  adventum 
lethi  indicaret,  improviso  interierunt :  ex  sanguine 
in  capite  effuso  hoc  effici  putatur  f :  alii  idem  ex 
gangraena  aliquod  viscus  internum,  praesertim 
ventriculum  vel  pulmones  correpta,  quoque  pen¬ 
dere  existimant 

Affectio  faucium  inflammatoria,  ad  ipsam  in¬ 
terdum  laryngem  et  pul mones  serpisse,  vocem* 
que  sub  difficili  admodum  respiratione  ac  suffoca¬ 
tionis  periculo,  vel  omnem  suppressisse,  aut  cy- 
nanchem  trachealem,  aut  pneumoniam  produxis¬ 
se  etiam  conspecta  est.  Sub  initium  hujus  mor¬ 
bi  etiam  per  decursum,  adolescentulis  nonnullis 
immature  apparuerunt  catamenia,  atque  saepe  pu¬ 
beribus  tempore  insolito  profuse  fluxerunt  §.  In 
stadio  provecto  haemorrhagiae  frequenter  ex  di¬ 
versis  partibus  corporis  occurrerunt  ||.  Qui  sic 

*  Praelectiones  Doctoris  Gregory  et  Huxham,  p.  285. 

f  Audi  Praelectiones  supra  citatas. 

f  Willan.  §  FothergilL  ()  Idem. 

affecti  perpauci,  et  tarde  convaluerunt,  multi  ve¬ 
ro  tabe  lenta  consumpti,  nihil  ultra  nervos  atque 
cutem  morti  concesserant  atrae.  Post  quamlibet 
varietatem  morbi,  tumores  hydropici  interdum  o- 
riuntur  :  hos  transpirationi  neglectae  nonnulli  as¬ 
cribunt,  sed  verisimilius  pendent  ex  debilitate, 
quae  vehementem  incitationem  vasorum  sangui¬ 
neorum  excipit.  Plerumque  se  ostendunt  decem 
intra  dies  ex  quo  efflorescentia  evanescere  incipit, 
fere  autem  sponte  decedant,  saltem  vel  diureticis 
ettonicis  facile  depellerentur ;  tamen  haud  desunt 
exempla,  ubi  mortem  arcessiverunt 
Nonnulli  qui  gravius  laboraverant,  dolores,  qua¬ 
les  sunt  rheumaticorum,  experti  sunt.  Hi  quoque 
viribus  refectis,  fere  se  subducere  solent. 

Nullo  quidem  non  tempore,  hic  morbus  tum 
mitior,  tum  gravior,  occurrit  5  nunc  adeo  lenis,  ut 
viribus  naturae  facile  cedat ;  nunc  adeo  exitialis,  ut 
auxilium  artis  prorsus  superet.  Interdum  efflo¬ 
rescentia  aliquot  horis  ab  accessu,  in  aliis  nonnisi 
tertio  vel  quarto  morbi  die  in  conspectum  venit. 
Quibusdam  est  universa  cutis  rubore  suffusa,  in  a- 
liis  brachia  et  pectus  solummodo  rubent.  Quod 
vero  mirum,  sed  plurium  observatione  constat,  est 
scarlatinae  ad  solas  fauces  limitatio,  et  non  secuta 
*  Hamilton  on  Purgatives,  Appendix, 

ad  cutem  exanthematis,  eodem  tempore  grassan- 
tis,  eruptio ;  cum  tamen  hac  sola  excepta,  mor¬ 
bus  sub  propriis  scarlatinae  signis  absolveretur  *. 
Maxime  notatu  dignum  est  calorem,  in  unaqua¬ 
que  specie  hujus  morbi  esse  ardentissimum  $  hunc 
enim  ad  gradum  108m  vel  110ra,  immo  ad  112ra 
scalae  Fahrenheitianae  ascendere,  ait  Dr  Currie. 
De  hoc  tamen  haerendum  est,  quoniam  Grego- 
rius  accuratus  in  ullo  exemplo  hujus  morbi  quod 
vidit,  calorem  ad  hunc  gradum  esse  negat. 


CAUSAE. 

Omnia  quae  vires  frangunt,  corpus  huic  aeque 
ac  plurimis  aliis  morbis  proclive  reddere  putantur. 
Hic  quosvis  adoritur  mares  et  foeminas,  infantes  ac 
adultos,  praesertim  debiliores  junioresque  utriusvis 
sexus,  quibus  maxime  funestus  est ;  notandum  est 
vero  eos  qui  admodum  sunt  infantiles,  nempe  an¬ 
nos  duos  natis  minores  et  vetulae,  sunt  illi  minus 
opportunae  quam  juniores  f. 

Causam  hujus  morbi  excitantem  esse  venenum 
peculiare,  omnes  medici,  ni  fallor,  consentiunt. 


*  Frank  de  Exanthematibus. 


f  Heberden. 

Cujus  vero  rationem  reddere  frustra  conaremur  ; 
hoc  enim  vetat  humana,  de  contagiorum  natura, 
ignorantia.  Quoad  contagia  in  genere,  et  hoc 
praecipue  de  quo  versamur,  fortasse  haud  abs  re 
erit,  sententias  Doctorum  Haygarth  et  Black- 
burne  leviter  attingere.  Hi  viri  ingeniosi  sibi 
persuasum  habent,  quod  limites  ultra  quos  venena 
hujusmodi  innocua  fiunt  arctissimos  esse,  et  haud 
passus  solummodo  paucos  e  corpore  infecto  trans¬ 
ire.  Hoc  admodum  licet  desiderandum,  proba¬ 
tione  adhuc  carere  vereor.  Quod  est  tamen  ali- 
cujus  momenti,  Blackburne  ostendit  corpus  scar¬ 
latina  correptum,  non  solum  dum  adsit  morbus, 
verum  et  ad  usque  diem  decimum,  vel  diutius  post 
fugam  ejus,  contagiosum  perstare,  et  morbi  propa¬ 
gandi  vim  retinere.  Existimare  etiam  videtur 
Bateman,  contagium  ab  iis  ex  hoc  morbo  valenti¬ 
bus  esse  promovendum,  quamdiu  cuticula  decide¬ 
rit. 

An  per  vitae  decursum  scarlatina  aliquem  bis 
afficiat,  inter  medentes  multum  disputatur  5  cen¬ 
sent  Doctores  Clarke  et  Currie  id  fieri  non  pos¬ 
se.  Villanus  inter  omnes  aegros  quos  curavit,  se 
nunquam  alteram  ejus  tentationem  vidisse  testa¬ 
tur.  Cum  hoc  quoque  assentit  Dr  Withering.  E 
contra,  Doctores  Gregory,  Heberden,  et  Black» 

eurne  se  vidisse  eundem  hominem  secunda  vice 
hoc  morbo  affectum  contendunt.  Ex  his  licet  di¬ 
versis  sententiis  colligere  fas  est,  rem  rarissime 
saltem  evenire,  atque  dubium  haud  esse,  eos  qui 
semel  quam  qui  nunquam  morbo  tentati  fuere, 
multo  minus  huic  esse  obnoxios. 


DIAGNOSIS. 

Morbi  huic  quodammodo  affines  sunt,  morbilli, 
roseola,  erysipelas,  urticaria,  et  cynanche  tonsilla¬ 
ris. 

De  hac  re  forsan  haud  alienum  erit  verba  Doc- 
toris  Frank  citare:  “  Signum  certum  ac  pathog- 
nomicum,  ex  quo  futura  exanthemata  praenoscere 
valeamus  nisi  cognitus  regnantis  epidemiae  cha¬ 
racter  illorum,  quae  pro  talibus  habentur,  auctori¬ 
tatem  corroberet,  nequaquam  habemus.” 

Morbilli .  Hic  morbus  eo  scarlatina  distat,  quod 
oculi  illachrymantes  sunt,  et  palpebrae  tumidae, 
quae  ineunte  scarlatina  raro  cernenda  sunt.  Prae¬ 
terea  V»llanus  affirmat,  licet  maculae  coalescant, 
plerumque  formam  reguiarem  assumunt,  semicir¬ 
cularem  nempe,  seu  huic  plus  minus  ve  similem  \ 


DE  SCARLATINA. 


13 


dum  in  scarlatina  diffusae  nullumque  ordinem  re¬ 
ferentes  inveniuntur. 

Roseola  dignoscenda  est,  febre  semper  leniore, 
et  colore  roseo  cutem  inficiente  vespere  primi  diei 
vel  noctu,  qui  per  diem  unum  alterumve  durat, 
calore  vix  aut  ne  vix  quidem  aucto. 

Erysipelas,  quocunque  vero  loco  in  conspec¬ 
tum  prodeat,  pars  affecta  gravitatis  primo  atque 
caloris,  mox  vero  doloris  insigniter  urentis,  sen¬ 
sum  experitur.  Porro  eruptio  ad  colorem  subfk- 
vum  usque  spectat,  et  calor  corporis  haud  ita  tan¬ 
tum  augetur,  ac  in  malo,  de  quo  disserimus. 

Urticaria ,  Hanc  inter  et  scarlatinam  haud  diffi¬ 
cile  est  diagnosin  instituere,  eo  quod  exanthema 
externo  a  frigore  copiosius  prorumpit,  et  ex  calo¬ 
re  facillime  disparet,  cum  intolerabili  pruritu,  sed 
cutem  scalpendo  mox  iterum  revocari  queat. 

Cynanche  tonsillaris .  In  hac  tonsillae  tumidi¬ 
ores  sunt,  et  devoratio  multo  magis  impedita ;  ad 
haec,  desunt  debilitas,  nausea  aut  vomitus,  quae 
scarlatinam  plerumque  introducunt. 

PROGNOSIS. 

Haec  a  forma  quam  induit  morbus,  fauciumque 
conditione,  multum  pendebit.  Quo  magis  ad  spe¬ 
ciem  scarlatinae  simplicis  spectat,  tanto  securior 
est  aeger  ;  quanto  autem  accuratius  signa  cynan¬ 
ches  ostendit,  tanto  magis  lethalis.  In  judiciotamen 
de  eventu  utriusque  ferendo,  tum  aetatem  aegri 
tum  habitum  corporis  respicere  debemus.  Ad  du- 
rationem  morbi  atque  proclivitatem  ejus  consue¬ 
tam  etiam  advertendum  est  ;  infantes  enim  et  de¬ 
biliores  utriusvis  sexus,  saevitiam  ejus  maxime  ex¬ 
periri  solent ;  vulgo  etiam  inter  medicos  dicitur, 
si  aeger  post  quintum  diem  superstes  fuerit,  ac 
praesertim  si  ad  nonum  provectus  esset,  rarissime 
ei  succumbit. 

Morbi  admodum  periculosi  impetum  docent 
anxietas  summa,  vel  cephalea  immanis  ;  aut  dysp¬ 
noea,  cum  pulsu  debili,  vel  inordinato.  Quum  in- 
eunte  morbo  vires  repente  amittantur,  delirium¬ 
que  vel  coma  perpetuum  urgeant ;  aut  siquando 
eruptio  subito  retropulsa  sit,  vel  fiat  livida,  aut  di- 

arrhoea  exhauriens  superveniat,  in  summo  sane  pe» 
riculo  versatur  aeger. 

Species  maligna  plerumque  male  augurat.  De 
hujus  vero  prognosi  disserens,  sic  observat  He» 
berden  :  “  Inspectis  faucium  crustis,  conjectura 
quidem  fieri  potest  de  periculo  aegri,  quod  eo  ma¬ 
jus  erit,  quo  latius  illae  manent,  quo  altius  carni¬ 
bus  insideant,  quo  haerent  pertinacius,  quo  sae¬ 
pius  renascantur,  et  magis  ad  gangraenam  spec¬ 
tent.  Conditio  tamen  harum  crustarum  index  est, 
non  autem  causa  periculi/* 

Pessimus  hujus  morbi  status  est,  ubi  sponte  oc¬ 
currant  haemorrhagiae  ;  vel  lividae  pustulae  in  ali¬ 
qua  parte  appareant;  et  vox  stridula  plerumque  le- 
thalis  est.  Si  ulcera  gutturis  parum  profunda,  nec 
late  serpent,  et  sudore  erumpente  pallidior  seu  fus¬ 
ca  fit  eruptio,  febrisque  mitior,  et  respiratione  pa¬ 
rum  impedita,  eventus  faustus  expectandus  est. 


METHODUS  MEDENDI. 

i 

Ad  hunc  morbum  rite  tractandum  fortasse  tria 
aonsilia  in  animo  usque  retinenda  sunt. 

Imum ,  Ad  progressum  morbi  sub  impetu  ejus, 
subito  interrumpendum. 

Qdum,  Ad  symptomata  acerbiora  leniendum. 

Stium ,  Ad  debilitatem  obveniendum,  vitae  vires 
sustinendo. 

Ad  primum  consilium,  non  immerito  laudan¬ 
tur  remedia  duo,  emetica  nempe  et  affusio  aquae 
frigidae. 

Emetica .  Inter  medicamina  ad  hunc  morbum 
depellendum  usitata,  efficacissimum  jure  habetur 
vomitorium.  Si  recens  sit  morbus,  decursum  ejus 
plerumque  frangit,  et  ad  perfectam  usque  febris 
cessationem  haud  raro  par  est.  Diarrhoeam  quo¬ 
que  impedire,  vel  si  forte  eadem  jam  urgeat,  hanc 
ad  compescendam  haud  parum  contulerit.  Eme¬ 
ticum  porrigere  iterum  liceat,  si  modo  nausea  ad¬ 
huc  continuet.  “  Cavendum  vero  est,  ne  ventri¬ 
culi  subversionem,  nauseam  ac  vomituritionem, 
quae  a  contagii  in  eundem  actione,  vel  ab  inflam¬ 
matorio  magis,  quam  gastrico  stimulo,  oriuntur, 
emeticis  incaute,  atque  cum  certo  aegrotantis  dam¬ 
no  pertractemus  *. 

Affusio  aquae  frigidae.  Ad  hoc  remedium  fe¬ 
bres  ad  sistendas  omnium  potentissimum  attentio¬ 
nem  medicorum  vocavit  Dr  Currie  ;  atque  in 


*  Frank. 

hoc  praesertim  celeberrimus  Gregorius,  effectus 
bonos  in  sua  familia  primum  expertus,  vires  ejus 
saluberrimus  confirmavit. 

Primis  febris  diebus  haec  affusio  sola,  quoties 
signa  post  primam  applicationem  instaurantur,  ite¬ 
rata,  donec  calor  decrescat,  et  pulsus  pacatiores 
fiant,  nullo  alio  remedio  adhibito,  scarlatinam  fere 
semper  abigit ;  tamen  in  mente  perpetuo  est  ha¬ 
bendum,  quod  hac  uti  solummodo  sinat  cutis  ar¬ 
dens  et  sicca,  sensu  frigoris  vel  horrore  omnino 
absentibus.  Monet  quoque  Dr  Currie,  ut  eadem 
minime  utamur,  quando  signa  catarrhalia  adsint. 

In  stadio  morbi  provectiore,  viribus  multum 
quassatis,  vel  signis  catarrhi  instantibus,  affusio 
aut  lavatio  tepida  forsan  magis  conveniat. 

Ad  consilium  secundum,  remedia  quae  postu¬ 
lantur,  nunc  referre  oportet. 

Detractio  sanguinis .  Quoad  venaesectionem  in 
scarlatina  anginosa,  licet  faucium  tumor  hanc  in¬ 
dicare  videatur,  ea  semper  non  sine  magna  uti  cau¬ 
tela  oportet :  u  Quotiescunque  interim  ex  pulsu 
pleniori  ac  duro,  ex  majori  ad  fauces  tumore  ac 
incendio,  ex  spirandi  difficultate,  ac  dolore  quasi 
pleuritico,  ex  facie  ruberiori  ac  turgente,  cepha- 
lea,  sopore  aut  deliriis,  majorem  quam  par  est  ar¬ 
teriarum  cordisque  reactionem  observamus  $  tan» 

c 

tum  abest,  quin  exanthematis  efflorescentiae  ve- 

•  \ 

naesectio,  etiam  repetita,  adversetur,  ut  ab  ista 
potius  liberior  exanthematis  in  cute  expansi,  ac 
tumoris  in  guttur  praefocantis,  resolutio  depen¬ 
deat  *  ” 

Epispastica ,  ad  fauces  collumque  applicata,  tes- 
tantibus  Villano,  Heberdeno,  multisque  aliis, 
haud  mediocriter  prosunt.  Tamen  ex  eorum  usu 
WiTHERiNG  observasset  interdum  oriri,  et  saepe 
aggravari  delirium,  etiam  ea  adhibere  ob  gangrae¬ 
nae  metum  ausi  non  sumus  f.  Fortasse,  si  febris 
lenis  sit,  et  fauces  solummodo  affectae,  haud  omni¬ 
no  rejicienda  sunt. 

Collutoria.  Utprimum  fauces  laesae  conspician- 
tur,  gargarismi  non  sine  summo  fructu  uterentur  : 
horum  varii,  aliis  temporibus  diversisque  medicis 
multum  laudati  sunt :  infusum  rosae  gallicae  cum 
pauxillo  acidi  sulphurici,  vel  vinum  rubrum  aqua 
admistum,  forsan  cuique  consilio  plerumque  inser¬ 
virent.  Quod  si  partes  lividae  aut  nigrae  fiant, 
gargarismus  magis  stimulans  usurpandus  est;  qua¬ 
le  est  infusum  capsici  annui,  quod  gangraenae 
faucium  fortiter  occurrere  dicitur.  Infantibus  ad 
fauces  gargarizandas  haud  facile  adductis,  syrin¬ 
gis  ope  collutoria  infundere  debemus  ;  et  hoc  sae- 

*  Frank.  f  Audi  Praelectiones  Doctoris  Gregory. 


DE  SCARLATINA. 


13 


pe  est  repetendum,  aeger,  ne  ichorem,  vel  solum 
vel  cum  cibis  deglutiat,  qui  aliter  in  ventriculum 
ac  intestina  descendens,  ibi  inflammationem  vel 
exhaurientem  diarrhoeam  excitet. 

Cathartica.  In  primis  hujus  morbi  diebus  pur¬ 
gantia  mitiora  commodissima  fiunt ;  sed  ad  usum 
eorum  iteratum,  qui  vi  acri  polient,  decurramus, 

4 

cum  Doctore  Hamilton  haud  omnino  aequum 
consentire  videtur.  Quandocuoque  tamen  obstipa¬ 
tio  adsit,  laxantia  non  rejici  debent ;  quippe  faeces 
in  intestinis  per  longum  tempus  inclusae  corpus 
multum  irritant,  atque  morbum  inveterascere  haud 
parum  conferent.  Viribus  aegri  multum  quassatis 
forsan  enemata  emollientia  anteponenda  sunt.  Us¬ 
que  vero  cavendum  est,  ne  alvus  nimis  soluta  fie¬ 
ret,  et  quocunque  tempore  diarrhoea  superveniat, 
quamprimum  est  compescenda  medicamentis  as¬ 
tringentibus  vel  absorbentibus ;  atque  imprimis 
clysterca  amyli,  superaddita  opii  tinctura,  utilia 
repedentur. 

Ad  consilium  tertium  ventum  est,  nempe,  ad  de¬ 
bilitatem  obveniendum. 

Tonica .  Virium  prostrationem,  quae  scarlatinam 
fere  comitatur,  omnibus  modis  praepedire  debe¬ 
mus.  Timentes  hanc  medici  quamprimum  morbus 
gese  ostenderat,  tonica  olim  adhibere  solebant: 

haec  nonnullis  exemplis  utilia  forsan  fuissent,  ta¬ 
men  recentioribus  in  hoc  stadio  raro  usurpantur  ; 
et  si  modo  excitationem  febrilem,  quae  sub  morbi 
accessu  plerumque  adsit,  ratione  supra  commen¬ 
data  praevertemus,  debilitas  et  languor  aliter  ven¬ 
turi,  impediuntur.  Quod  si  morbus  cum  magna 
debilitate  aggrediatur,  calore  haud  multum  aucto 
vel  stimulo  primi  insultus  morbi  moderato,  ad  ro¬ 
borantia  mox  et  cordialia  transeundum  est  auxilia. 

Morbi  vero  quos  diximus  scarlatinam  superve¬ 
nire  interdum,  et  insequi,  non  minorem  medentis 
attentionem  sibi  exigunt,  quam  huic  conveniat, 
quorum  tamen  curationis  expositionem  si  aggre¬ 
diar,  ultra  limites  dissertationi  hujusmodi  idoneos 
transirem  ;  hanc  ergo  imperfectam  admodum,  ad 
finem  jam  perduxerim,  cum  hac  animadversione, 
nempe,  quod  hos  morbos  ad  consilia  a  Culleno 
celeberrimo  unicuique  proposita,  plerumque  esse 
tractandos. 


PINIS. 


